Diari Oficial de la Generalitat Valenciana


Sumari del DOGV 4799, del 16-07-2004 (2004/7029)

Informació pública del projecte de reparcel·lació forçosa de la unitat d'execució número 23 del Pla General d'Ordenació Urbana.
-------------------------------------------------------------------------------------------------------------------------------

### Dades del document

Número de DOGV
:   4799

Data del DOGV
:   16-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7029


Organisme emissor
:   Ajuntament de Sagunt

Tipus de document
:   Anunci

Informació pública del projecte de reparcel·lació forçosa de la unitat d'execució número 23 del Pla General d'Ordenació Urbana. [2004/Q7029]
  
Mitjançant este edicte faig saber que l'alcaldessa presidenta, fent ús de les atribucions que li conferix la llei, ha dictat, amb data 18 de juny de 2004, la següent:
  
Resolució de l'Alcaldia número 1.755.
  
Expedient 26/2002.
  
Assumpte: informació pública del projecte de reparcel·lació forçosa de la unitat d'execució número 23 del Pla General d'Ordenació Urbana de Sagunt.
  
Vist que amb data 4 de març de 2003, número de registre 3.063, va entrar en este ajuntament un projecte de reparcel·lació voluntària de la unitat d'execució a què es fa referència. Este projecte no es va aprovar per culpa de les conseqüències de la sentència número 1.638/2003, de 22 d'octubre, que decidia el que s'havia de contemplar al seu àmbit, així com computar, els terrenys d'una part de vial que hi ha, situat al límit est de la unitat, i que eren propietat de María del Carmen Adrián de Alda.
  
Vist que l'anterior ha determinat la redacció d'un nou projecte de reparcel·lació, en este cas forçosa, atés que no s'ha pogut aconseguir, amb esta nova incorporació, una voluntat unànime de tots els propietaris.
  
Vist que, amb data 3 de juny de 2004, es formula un escrit pels autors del projecte de reparcel·lació, en què exposen que s'ha produït una errada d'aplicació en el full de càlcul del projecte, i que afecta les adjudicacions B-2 i C-2 de l'illa número 2.
  
Vist que en l'informe de 26 de maig de 2004, de l'Oficina Tècnica de Planejament, es conclou sobre este projecte, d'acord amb el que es diu, literalment, tot seguit:
  
«La documentació a què es fa referència és conforme i es considera suficient per a la informació pública pel que fa a la normativa del Pla General d'Ordenació Urbana.
  
En qualsevol cas, l'urbanitzador portarà a terme la determinació i el replanteig de les parcel·les adjudicades. Una vegada este replanteig estiga finalitzat, s'aportarà un suport informàtic als servicis tècnics municipals, que ratificaran allò concernent a les alineacions a espais públics, que obligatòriament prevaldran sobre els continguts del projecte.
  
Vist que els servicis tècnics del Departament d'Obres d'Urbanització emet un informe, del qual es desprén que, amb l'aplicació dels coeficients, hi ha una diferència favorable per Carmen Adrián de Alda de 27,74 metres quadrats/tones.
  
Atés que el projecte de reparcel·lació comporta un sistema d'aplicació de coeficients correctors de les distintes illes. Estos coeficients s'interpreta que s'han establit sobre la base de la disposada en l'apartat a) de l'article 70 de la Llei Reguladora de l'Activitat Urbanística. Pel que fa a això, l'informant estima que no s'han desenvolupat tal i com establix la normativa amb referència amb això, motiu pel qual no es pot entendre de forçosa aplicació tret que els propietaris hi estiguen d'acord, totalment, amb este enfocament. No obstant això, el projecte de reparcel·lació se sotmet a informació pública ja que l'aplicació d'estos coeficients suposen per al nou propietari una diferència a favor seu de 27,74 metres quadrats per tona, diferència que no es produiria si no haguera aplicació de coeficients; i, per un altre costat, s'interpreta que els altres propietaris sí que estan d'acord amb esta fórmula de repartiment.
  
Atés que l'article 8 de les normes del Pla General regula el procediment per a l'ocupació de subsòl públic municipal a l'efecte de compliment del còmput de reserves de places d'aparcament en solars que cal edificar, esta qüestió s'ha de concretar i justificar al projecte d'obres que valga de fonament per a l'obtenció de la llicència. Així doncs, s'estima improcedent el grafiat als plànols del projecte de reparcel·lació sobre esta qüestió. En conseqüència s'haurà de corregir al projecte de reparcel·lació sotmés a informació pública.
  
A la vista de tot l'anterior, resolc:
  
Primer. Sotmetre al tràmit d'informació pública el projecte de reparcel·lació forçosa de la unitat d'actuació número 23, del vigent Pla General d'Ordenació, de data d'entrada en este ajuntament de 30 d'abril de 2004, número de registre 16.246, i la modificació determinada per una errada material de data d'entrada 3 de juny de 2004, número de registre 23.123, mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, i es va saber la possibilitat de formular al·legacions durant el termini de 20 dies, comptadors des de la publicació de l'edicte en el Diari Oficial de la Generalitat Valenciana.
  
Segon. Que abans de l'aprovació definitiva caldrà aportar un projecte de reparcel·lació corregit i refós, en el qual s'hagen introduït totes les consideracions exposades anteriorment, i amb independència de totes aquelles qüestions que s'hagueren de considerar posteriorment amb motiu de la present informació pública del projecte.
  
Tercer. Remetre un avís amb el seu contingut als titulars registrals i cadastrals afectats per l'actuació».